Rakkomandazzjoni għal deċiżjoni tal-Kunsill dwar l-adeżjoni tal-Bulgarija u tar-Rumanija mal-Konvenzjoni dwar il-Liġi applikabbli għall-Obbligazzjonijiet Kuntrattwali, miftuħa għall-firma f'Ruma fid-19 ta' Ġunju 1980 (preżentat mill-Kummissjoni) /* KUMM/2007/0217 finali - CNS 2007/0077 */





[pic] | KUMMISSJONI TAL-KOMUNITAJIET EWROPEJ | Brussel 25.4.2007 KUMM(2007) 217 finali 2007/0077 (CNS) Rakkomandazzjoni għal DEĊIŻJONI TAL-KUNSILL dwar l-adeżjoni tal-Bulgarija u tar-Rumanija mal-Konvenzjoni dwar il-Liġi applikabbli għall-Obbligazzjonijiet Kuntrattwali, miftuħa għall-firma f'Ruma fid-19 ta' Ġunju 1980 (preżentat mill-Kummissjoni) MEMORANDUM TA’ SPJEGAZZJONI L-Att ta' adeżjoni tal-Bulgarija u r-Rumanija ta' l-2005[1] introduċa sistema simplifikata għall-adeżjoni tal-Bulgarija u r-Rumanija mal-konvenzjonijet (u protokolli) konklużi mill-Istati Membri fuq il-bażi ta' l-Art. 34 TEU (li qabel kien l-Art. K.3 TEU) jew l-Art. 293 KE. Effettivament m'għadux meħtieġ, kif kien qabel, li jiġu nnegozjati protokolli speċifiċi ta' l-adeżjoni għal dawn il-konvenzjonijiet (li kien jimplika ratifika minn 27 Stat): Artikolu 3(3) ta' l-Att jistipula biss li l-Bulgarija u r-Rumanija jaċċedu għal dawn il-konvenzjonijet u protokolli permezz ta' l-Att ta' Adeżjoni. Artikolu 3(3) u 3(4) ta' l-Att ta' Adeżjoni jistipula li, għal dan l-għan, il-Kunsill għandu jadotta deċiżjoni sabiex tiġi stabbilita d-data li fiha dawn il-konvenzjonijiet għandhom jidħlu fis-seħħ għall-Bulgarija u r-Rumanija u li jagħmel l-aġġustamenti kollha għal dawn il-konvenzjonijiet li huma neċessarji bħala riżultat ta' l-adeżjoni taż-żewġ Stati Membri l-ġodda (li jkunu jinkludu, fi kwalunkwe każ, l-adozzjoni tal-konvenzjonijiet fil-lingwa Bulgara u dik Rumena, sabiex dawn il-verżjonijiet ikunu jistgħu jkunu "awtentiċi ndaqs"). Il-Kunsill għandu jaġixxi fuq rakkomandazzjoni tal-Kummissjoni, wara li jkun ikkonsulta l-Parlament Ewropew. Anness I għall-Att ta' Adeżjoni jagħti l-lista tas-seba' konvenzjonijiet u protokolli kkonċernati fil-qasam tal-Ġustizzja u l-Affarijiet Interni. Il-lista tinkludi l-Konvenzjoni tad-19 ta' Ġunju 1980 dwar il-liġi applikabbli għall-obbligazzjonijiet kuntrattwali miftuħa għall-firma f'Ruma fid-19 ta' Ġunju 1980, il-Konvenzjoni ta' l-10 ta' April 1984 dwar l-adeżjoni tar-Repubblika Ellenika mal-Konvenzjoni dwar il-liġi applikabbli għall-obbligazzjonijiet kuntrattwali, miftuħa għall-firma f'Ruma fid-19 ta' Ġunju 1980, l-ewwel Protokoll tad-19 ta' Diċembru 1988 dwar l-interpretazzjoni mill-Qorti tal-Ġustizzja tal-Komunitajiet Ewropej tal-Konvenzjoni dwar il-liġi applikabbli għall-obbligazzjonijiet kuntrattwali, miftuħ għall-firma f'Ruma fid-19 ta' Ġunju 1980, it-tieni Protokoll tad-19 ta' Diċembru 1988 li jagħti lill-Qorti tal-Ġustizzja tal-Komunitajiet Ewropej ċerti setgħat li tinterpreta l-Konvenzjoni dwar il-liġi applikabbli għall-obbligazzjonijiet kuntrattwali, miftuħ għall-firma f'Ruma fid-19 ta' Ġunju 1980, il-Konvenzjoni tat-18 ta' Mejju 1992 dwar l-adeżjoni tar-Renju ta' Spanja u r-Repubblika Portugiża mal-Konvenzjoni dwar il-Liġi applikabbli għall-Obbligazzjonijiet kuntrattwali, miftuħa għall-firma f'Ruma fid-19 ta' Ġunju 1980, il-Konvenzjoni tad-29 ta' Novembru 1996 dwar l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Iżvezja mal-Konvenzjoni dwar il-Liġi applikabbli għall-Obbligazzjonijiet kuntrattwali, miftuħa għall-firma f'Ruma fid-19 ta' Ġunju 1980, u għall-Ewwel u t-Tieni Protokolli dwar l-interpretazzjoni tagħha mill-Qorti tal-Ġustizzja. F'konformità ma' l-Artikolu 3(6) l-Kummissjoni ħejjiet proposta li għandha tiġi miżjuda mal-lista l-Konvenzjoni dwar l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka mal-Konvenzjoni dwar il-liġi applikabbli għall-obbligazzjonjiet kuntrattwali miftuħa għall-firma f'Ruma fid-19 ta' Ġunju 1980, u ma' l-Ewwel u t-Tieni Protokolli dwar l-interpretazzjoni tagħha mill-Qorti tal-Ġustizzja tal-Komunitajiet Ewropej. Din ir-Rakkomandazzjoni tal-Kummissjoni għal Deċiżjoni tal-Kunsill hija intenzjonata biex tagħmel l-aġġustamenti meħtieġa minħabba l-adeżjoni tal-Bulgarija u tar-Rumanija għall-Konvenzjonijiet u Protokolli msemmija hawn, skond l-Artikolu 3(4) ta' l-Att ta' Adeżjoni. 2007/0077 (CNS) Rakkomandazzjoni għal DEĊIŻJONI TAL-KUNSILL dwar l-adeżjoni tal-Bulgarija u tar-Rumanija mal-Konvenzjoni dwar il-Liġi applikabbli għall-Obbligazzjonijiet Kuntrattwali, miftuħa għall-firma f'Ruma fid-19 ta' Ġunju 1980 IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra t-Trattat ta' Adeżjoni tal-Bulgarija u r-Rumanija, Wara li kkunsidra l-Att ta' Adeżjoni tal-Bulgarija u r-Rumanija (minn hawn 'il quddiem imsejjaħ l-"Att ta' Adeżjoni"), u partikolarment l-Artikolu 3 (4) tiegħu, Wara li kkunsidra r-rakkommandazzjoni mill-Kummissjoni[2], Wara li kkunsidra l-opinjoni tal-Parlament Ewropew[3], Billi: (1) Il-Konvenzjoni dwar il-Liġi applikabbli għall-Obbligazzjonijiet Kuntrattwali (minn hawn 'il quddiem imsejħa l-“Konvenzjoni ta' l-1980”) nfetħet għall-firma f'Ruma fid-19 ta' Ġunju 1980 u daħlet fis-seħħ fl-1 ta' April 1991. (2) Il-Konvenzjoni ta' l-1980 ġiet kumplimentata bl-Ewwel u t-Tieni Protokolli tad-19 ta' Diċembru 1988 dwar l-interpretazzjoni tagħha mill-Qorti tal-Ġustizzja[4]. (3) Ir-Repubblika Ellenika aċċediet għall-Konvenzjoni ta' l-1980 bil-Konvenzjoni ta' l-10 ta' April 1984[5], li daħlet fis-seħħ fl-1 ta' April 1991. (4) Ir-Renju ta' Spanja u r-Repubblika Portugiża aċċedew għall-Konvenzjoni ta' l-1980 bil-Konvenzjoni tat-18 ta' Mejju 1992[6], li daħlet fis-seħħ fl-1 ta' Settembru 1993. (5) Ir-Repubblika ta' l-Awstrija, ir-Repubblika tal-Finlandja u r-Renju ta l-Iżvezja aċċedew għall-Konvenzjoni ta' l-1980 bil-Konvenzjoni tad-29 ta' Novembru 1996[7], li daħlet fis-seħħ fl-1 ta' Ottubru 1998. (6) Wara l-adeżjoni ma' l-Unjoni Ewropea tar-Repubblika Ċeka, l-Estonja, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, ġiet iffirmata Konvenzjoni fl-14 ta' April 2005 dwar l-adeżjoni ta' dawn l-Istati Membri l-ġodda mal-Konvenzjoni ta' l-1980[8], li għadha ma daħlitx fis-seħħ. (7) Artikolu 3 (3) ta' l-Att ta' Adeżjoni jistipula li l-Bulgarija u r-Rumanija jaderixxu għall-konvenzjonijiet u l-protokolli konklużi bejn l-Istati Membri mniżżla fl-Anness I għall-Att ta' Adeżjoni, li jinkludu, inter alia , il-Konvenzjoni ta' l-1980 u l-Ewwel u t-Tieni Protokolli ta' l-1988 flimkien mal-Konvenzjonijiet dwar l-adeżjoni ta' l-10 ta' April 1984, it-18 ta' Mejju 1992, id-29 ta' Novembru 1996 u l-14 ta' April 2005. Dawn għandhom jidħlu fis-seħħ għall-Bulgarija u r-Rumanija fid-data deċiża mill-Kunsill. (8) Skond l-Artikolu 3 (4) ta' l-Att ta' Adeżjoni l-Kunsill għandu jagħmel l-aġġustamenti kollha meħtieġa minħabba l-adeżjoni ma' dawk il-konvenzjonijiet u protokolli, IDDEĊIDA KIF ĠEJ: Artikolu 1 L-Ewwel Protokoll ta' l-1988 dwar l-interpretazzjoni mill-Qorti tal-Ġustizzja tal-Komunitajiet Ewropej tal-Konvenzjoni ta' l-1980 huwa emendat kif ġej: Il-punt li ġej għandu jkun miżjud f'Artikolu 2(a): - fil-Bulgarija: Върховен касационен съд - fir-Rumanija: Înalta Curte de Casaţie şi Justiţie Artikolu 2 Il-Konvenzjoni ta' l-1980 u l-Ewwel u t-Tieni Protokolli ta' l-1988, flimkien mal-Konvenzjonijiet dwar l-adeżjoni ta' l-10 ta' April 1984, it-18 ta' Mejju 1992, id-29 ta' Novembru 1996 kif emendati b'din id-Deċiżjoni, għandhom jidħlu fis-seħħ bejn il-Bulgarija, ir-Rumanija u l-Istati Membri l-oħra fl-ewwel jum ta' l-ewwel xahar wara d-data ta' l-adozzjoni ta' din id-deċiżjoni. Il-Konvenzjoni dwar l-adeżjoni ta' l-14 ta' April 2005 għandha tidħol fis-seħħ bejn il-Bulgarija, ir-Rumanija u l-Istati Membri l-oħra fid-data tad-dħul fis-seħħ tagħha. Artikolu 3 It-testi tal-Konvenzjoni ta' l-1980 u l-Ewwel u t-Tieni Protokolli ta' l-1988, flimkien mal-Konvenzjonijiet ta' l-adeżjoni ta' l-10 ta' April 1984, it-18 ta' Mejju 1992, id-29 ta' Novembru 1996 u l-14 ta' April 2005, imfassla fil-lingwa Bulgara u dik Rumena u mehmuża ma' din id-Deċiżjoni, għandhom ikunu awtentiċi taħt l-istess kundiżżjonijiet bħat-testi l-oħrajn ta' dawn il-Konvenzjonijiet u Protokolli. Artikolu 4 Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea . Magħmul fi Brussell, [...] Għall-Kunsill Il-President ANNESS Test tal-Konvenzjoni ta' l-1980, il-Konvenzjoni ta' l-1984, l-Ewwel Protokoll ta' l-1998, it-Tieni Protokoll ta' l-1988, il-Konvenzjoni ta' l-1992, il-Konvenzjoni ta' l-1996 u l-Konvenzjoni ta' l-2005 fil-lingwa Bulgara u dik Rumena . [1] ĠU 21.6.2005, L 157, p. 203. [2] ĠU C […], […], p. […]. [3] ĠU C […], […], p. […]. [4] ĠU L 48, 20.2.1989, p. 1, u ĠU L 48, 20.12.1989, p. 17. [5] ĠU L 146, 31.5.1984, p. 1. [6] ĠU L 333, 18.11.1992, p.1. [7] ĠU C 15, 15.1.1997, p. 10. [8] ĠU C 169, 8.7.2005, p. 1.